Ken tänne ohjas ties?
Toiss’ puolla lahtien,
 Toiss’ puolla vuoriston,
 Siell’ kehtos kaukainen,
 Siell’ kasvinpaikkas on.

 En sua kaivannut,
 En käynyt jälkiäs;
 En tietä tuntenut,
 Mi sinne saattoi ees.

 En isääs kohdannut,
 En kuullut äidistäs,
 En suojaas arvannut,
 En nähnyt retkiäs.

 Kuin puro etäinen
 On täkäläiselle,
 Me oltiin kumpainen
 Niin oudot toiselle;

 Kuin taimet, joittenka
 On niitty vaiheena,
 Kuin linnut, joittenka
 On suojat kahtaalla.

 Oi, outoseutuinen,
 Miks’ lähdit sieltä, mies?
 Oi, lintu kaukainen,
 Ken tänne ohjas ties?

 Kuin taisit kuumentaa
 Sa rinnan kalsean? –
 Kuin taisit valloittaa
 Sa vento-vierahan?